internet vaartha 104 Views
ముంబై : ఎటిఎంల తయారీలో అగ్రగామిగా ఉన్న కంపెనీ ఎన్‌సిఆర్‌ భారత్‌లో ఇప్పటి వరకూ లక్ష ఎటిఎంలను నెలకొల్పిన చరిత్రను రికార్డు చేసింది. భావితరం కస్టమర్ల లావాదేవీలు నిర్వహించేందుకు కొత్త సాంకేతిక పరిజ్ఞానంతో ఆర్థిక సంస్థలకు సాయం అందిస్తుందన్నారు. మొత్తం ఇప్పటి వరకూ 20 ఏళ్లు పూర్తవుతుందని అన్నారు. ఎస్‌బిఐ కోసం లక్షవ ఎటిఎంను ముంబైలోని నారి మన్‌ పాయింట్‌వద్ద ఏర్పాటుచేసింది. దేశానికి ఎన్‌సిఆర్‌ అగ్రగామిగా ఉంది. 4500 కాంటాక్ట్‌ పాయింట్స్‌ను కవర్‌ చేస్తూ 260 కేంద్రాలకుపైగా సేవలు, మద్దతు సెంటర్లతో కొనసాగుతుంది. ఎన్‌సిఆర్‌ ఇండియా మేనేజర్‌ నవ్‌రోజ్‌ దస్తూర్‌ మాట్లాడుతూ లక్షవ ఎటిఎం ఏర్పాటు చేయడం ఎంతో గర్వకారణంగా ఉందని, విలువలు జోడించిన సేవలతో కస్టమర్లకు మరింతచేరువ కావాల న్నదే తమ లక్ష్యం అన్నారు. బ్యాంకింగ్‌, ఆర్థికరంగ కార్యకలాపాలను సున్నితమైన రీతిలో సమర్ధంగా నిర్వ హించేందుకు సుస్థిరమైన కృషి చేస్తామన్నారు. మేకిన్‌ ఇండియా కార్యాచరణకు అనుకూలంగా చెన్నై, హైదరాబాద్‌లలో పరిశోధన అభివృద్ధి కేంద్రాలు, గుర్గావ్‌లోని అభివృద్ధి కేంద్రాల్లో అత్యాధునిక ఉత్పత్తి సౌకర్యం ఉంది.